اوروپا‌داکی قاچقین دوشرگه‌لری حاقین‌داکی راپور مطبوعاتلا پایلاشیلدی.
اولوسلار آراسی محاجیر حاق‌لاری درنکی، اوروپا‌داکی قاچقین دوشرگه‌لرینه دایر موشاهیده‌لری ایچه‌رن "اومودا باغ‌لانان قاپی، اوروپانین قاچقین‌لارا باخیشی" آدلی راپورنو توپلوما آچیقلادی.
راپورا دایر موشاهیده و آراشدیرما‌لاری ایضاح ائدن اولوسلار آراسی محاجیر حاق‌لاری درنکی باشقانی وکیل اوغور ییل‌دیریم، آلمان، فرانسا، بلژیک و هلند زیارت‌لرینی رئاللاشدیریب 15 گون قدر اوروپادا تصوراتی اولدوق‌لارینی سؤیله‌دی.
ایستانبولدا ائدیلن مطبوعات کونفرانسیندا دانیشان اولوسلار آراسی اوغور ییل‌دیریم، راپورا باغلی آیرنتی‌لاری پایلاشدی و اوروپا‌لی‌لارین اؤز اینسان گوجویله ائده بیلمدیک‌لرینی قاچقین‌لار اوزرین‌دن ائتمک ایستدیگینی سؤیله‌دی.
ایلدیریم؛
"آلمان، دونیانین ان چوخ یاش‌لی نفوذا صاحب 2. اؤلکه‌سی. بونا گؤره قاچقین‌لار اوچون معیارلاری وار. ایلک اولا‌راق مقبول قاچقین ایستییرلر، یعنی اوخوموش خصوصیت‌لی، ایستعدادلی، گنج اولسون ایستییرلر" دئدی.
ییل‌دیریم، قاچقین‌لارین خسته‌لرین، یاش‌لی‌لارین، علیل، دیل بیلمه‌ین‌لرین ایسه اوروپادا ایستنمدیغی‌نین وورغولادی.
مسلمان قاچقین‌لارین اوروپادا بؤیوک چتین‌لیک‌لرله قارشیلاشدیق‌لارینی دا وورغولایان ایلدیریم، آنجاق خریستیان قاچقین‌لار اوچون هر جور ایمکانین آردینا قدر آچیلدیغینی بونون دا قاچقین‌لار ایچینده باسقی میدانا گتیردیگینی سؤیله‌دی.
ایلدیریم، اوروپادا 12 مین‌دن چوخ قاچقین اوشاغی‌نین ایتکین اولدوونو رسمی رقم‌لرله آچیقلاندیغینی دا وورغولادی.
